section_heading: Životopis
paragraph_text: Po okončanju Drugog svjetskog rata u jesen 1945. dobiva posao na Radio Zagrebu, na kojem radi kao novinar, redatelj, scenarist, i autor radijskih emisija. Usput se prihvaća i drugih poslova te radi kao glazbenik, pjevač, foto reporter. Za radio je napisao mnoge radio-drame, uglavnom detektivskog žanra. Taj žanr mu je osobito ležao te je objavio niz detektivskih romana, uglavnom pod pseudonima (npr. Ben Hunter). Tad je počeo pisati scenarije za televiziju i stripove Kroz minula stoljeća i Herlock Sholmes, majstor maske. No bavio se i ozbiljnijom literaturom, preveo je i adaptirao Shakespearevu Komediju zablude (čak je za nju priredio i glazbene dionice).<ref>Zoran Živković: Zvonimir Furtinger, Sirius, broj 57, veljača 1981., Vjesnik, Zagreb